als_Latn dik_Latn sag_Latn
Të paktë janë prindërit që mund të jenë në rregull me faktin se fëmija i tyre është një yll porno, madje edhe nëse është më i suksesshmi. Por për Mia Khalifa, vajza amerikane me origjinë libaneze, një sherr familjar është kthyer në në problem ndërkombëtar.
21-vjeçarja, pak ditë më parë u shpall si aktorja më e suksesshme e filmave porno, ka marrë kërcënime të shumta në Twitter ku thuhet se asaj duhet t’i pritet koka dhe se është një turp për popullin libanez. Madje një video ku ajo shfaqet duke performuar akte seksuale e veshur me shami, i ka irrituar edhe më shumë ata që kanë dalë kundër saj.
Ndërkohë familja e saj është shprehur: “Ndoshta po paguajmë çmimin e të jetuarit larg atdheut; fëmijët tanë duhet të përshtaten me një shoqëri që nuk i përngjason kulturës sonë, traditave dhe vlerave tona. Distancohemi nga sjellja e saj që nuk reflekton besimin tonë, rritjen e saj apo rrënjët e saj libaneze.”
Por Mia e ka ndarë opinionin publik në dy pjesë, ku ka dhe nga ata që e mbështesin. Sipas disa personave, ajo prej vitesh jeton në një shoqëri tepër të ndryshme nga ajo libaneze, është një shtetase amerikane dhe ka zgjedhur një profesion të caktuar që njihet ligjërisht. “Si një femër, ajo ka të drejtë të bëjë ç’të dojë me trupin e saj,” shkruan autori anglo-libanez Nasri Atallah.
Ndërkohë Mia duket se nuk është shumë e shqetësuar duke qenë se poston foto të dhuratave që i bën vetes si dhe foto ku ajo shfaqet si peng i ISIS, të dërguara nga kërcënuesit.
Burimi: CNN
als_Latn als_Latn als_Latn als_Latn als_Latn als_Latn